		Pielikums Nr.1
Cenu aptauja „Datus saturošu materiālu iznīcināšanas pakalpojumu sniegšana”

TEHNISKĀ SPECIFIKĀCIJA
1. Pakalpojuma piegādes veids un vieta: 
pretendents nodrošina Pasūtītāju ar vismaz 9 (deviņiem) konteineriem datus saturošu materiālu iznīcināšanai, izvietojot to Pasūtītāja norādītājās adresēs:
	Stacionārs
	Adrese
	Konteineru skaits

	“Latvijas Infektoloģijas centrs”
	Linezera iela 3, Rīga
	2

	“Gaiļezers”
	Hipokrāta iela 2, Rīga
	4

	“Latvijas Onkoloģijas centrs”
	Hipokrāta iela 4, Rīga
	1

	“Biķernieki”
	Lielvārdes iela 68, Rīga
	1

	“Tuberkulozes un plaušu slimību centrs”
	Upeslejas, Stopiņu novads
	1


2. Tehniskās prasības:
2.1.  Konteineriem jābūt:
2.1.1. slēdzamiem (ar integrētu slēdzeni),
2.1.2. ražotiem no metāla (vieglmetāls),
2.1.3. aprīkotiem ar riteņiem (pārvietošanas ērtībai),
2.1.4. ar tilpumu no 80 litriem līdz 240 litriem vai no 40 kilogramiem līdz 100 kilogramiem,
2.1.5. pēc nepieciešamības, jāspēj nodrošināt konteineru plombēšanu.
2.2.  5 (piecu) darba dienu laikā, pēc Pasūtītāja pieprasījuma saņemšanas, Pretendents nodrošina papildus konteinerus, izvietojot tos Pasūtītāja norādītājās adresēs;
2.3.  Pretendents apmaina ar datus saturošajiem materiāliem piepildītos konteinerus pret tukšiem konteineriem, pēc Pasūtītāja pieprasījuma vai regulāri, saskaņā ar pušu vienošanos;
2.4.  Pretendents, datus saturošu materiālu pārvadāšanai, izmanto tikai tādus transportlīdzekļus, kuriem ir noslēgts korpuss;
2.5.  Pretendentam ir ieviesta ISO sertifikācijas sistēma;
2.6.  Pretendents sniedz apliecinājumu, ka tā rīcībā ir nepieciešamās iekārtas, finanšu, kvalificētu speciālistu un citi resursi, lai spētu nodrošināt kvalitatīvu dokumentu iznīcināšanas pakalpojumu;
2.7.  Pretendents nodrošina, ka datus saturoši materiāli tiks iznīcināti izmantojot DIN 32757 standarta (vai ekvivalents) noteikto 3. vai augstāku līmeni;
2.8.  Pretendents nodrošina, ka, pakalpojuma sniegšanā, Pasūtītāja datus saturošiem materiāliem nav ierobežojumi uz mapju, skavu un citu plastmasas vai metāla detaļu daudzumu;
2.9.  2 (divu) dienu laikā, pēc datus saturošu materiālu pieņemšanas – tie tiek pilnībā iznīcināti. Ārkārtas situācijā (piemēram, iekārtu bojājuma, neparedzēta iekārtu remonta u.c. līdzīgos gadījumos), Pretendents ir tiesīgs neievērot minēto 2 (divu) dienu termiņu un pagarināt datus saturošu materiālu iznīcināšanas termiņu līdz 5 (piecām) dienām;
2.10. Pretendents nodrošina, ka telpas, kur notiek datus saturošu materiālu iznīcināšana, ir aprīkotas ar videonovērošanu (pēc datus saturošu materiālu iznīcināšanas, Pasūtītājs var iegūt ierakstu CD formātā ar iznīcināšanas procesu vai redzēt iznīcināšanas procesu tiešsaistē);
2.11. Pretendents veic pietiekamus organizatoriskus un tehniskus pasākumus, lai novērstu trešo personu piekļuvi Pretendenta transportlīdzekļiem, kuros atrodas konteineri ar Pasūtītāja datus saturošiem materiāliem, un to iznīcināšanas vietai. Konteineru un datus saturošu materiālu iznīcināšanas vieta tiek apsargāta, tajā netiek ielaistas trešās personas;
2.12. Pretendents iznīcina datus saturošus materiālus, saskaņā ar Fizisko personu datu aizsardzības likumu, 2001. gada 30. janvāra MK noteikumiem Nr.40 „Personas datu aizsardzības obligātās tehniskās un organizatoriskās prasības”. Pretendenta darbiniekiem jebkāda informācijas iegūšana no datus saturošajiem materiāliem ir stingri aizliegta. 

3. Finanšu piedāvājumā norādīt:
	Darbu izmaksas
	Summa EUR

	Viena konteinera izvešana un satura iznīcināšana
	

	PVN 21%
	

	Kopā:
	



4. Līguma termiņš: līdz summas EUR 3999.00 bez PVN izlietojumam.

Sagatavotājs:
Saimniecības daļas vadītāja
Anna Bite, 67303109
anna.bite@aslimnica.lv

